Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 1/2004. (I. 5.) Korm. rendelet 28. §-a értelmében a Lebonyolító Testületekre illetve a
Paragraph Index: 1917

1. A kedvezményezett szakmai felügyeletét ellátó minisztériumi egységek, mint Szakmai Felelős feladatai és felelőssége Szakmai Felelős az a főosztály, önálló osztály, vagy más egység, amely a TEN-T támogatásban részesülő kedvezményezettnek a minisztérium ügyrendjében foglaltak szerinti államigazgatási szakterületi felügyeletét látja el, illetve irányítását végzi. Amennyiben a GKM a kedvezményezett, a két feladatkör egybeesik. Feladatai a következők: - együttműködik a végrehajtó hatósággal a fejlesztési feladatok szakmai és technikai megvalósításával és nyomon követésével kapcsolatos feladatok ellátása érdekében, - egyetértését igazoló aláírása feltétele a TEN-T támogatásra készített kérelmek benyújtásának, - ellenőrzi a projektek szakmai szempontból történő végrehajtását, amelyet a teljesítésigazolásokon aláírásával igazol, - ellenőrzi a szakmai adatszolgáltatást, - a projekt előkészítés során felülvizsgálja a program TEN-T előírásoknak megfelelő szakmai-műszaki előkészítését, a projektek kiválasztását, - felel a végrehajtó hatóság tájékoztatásáért, a pályázati anyagok jóváhagyásáért, a határidőre történő benyújtásért, a támogatási szerződés előkészítéséért és a támogatási határozatnak megfelelő kiegészítések elvégzéséért, a teljesítésigazolások szakmai elfogadásáért, - a Bíráló Bizottságba egy fő szavazó tag delegálásával részt vesz a tenderek elbírálásában. A delegált tag feladata a tender elbírálás során a szakmai vélemény képviselete. A projekt előkészítés folyamatában a szakmai felelős és a végrehajtó hatóság együttműködik. 2006/94. szám

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes